LPN:เปิดตัวโครงการเร่งตัวขึ้นในปีนี้แนะนำซื้อเก็งกำไรเป้า 14.60 บาท
LPN:เปิดตัวโครงการเร่งตัวขึ้นในปีนี้แนะนำซื้อเก็งกำไรเป้า 14.60 บาท
10 ม.ค. 2560

บล.บัวหลวง ระบุในบทวิเคราะห์วันนี้(10 ม.ค.) ว่า บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN มีการปรับคำแนะนำขึ้นจาก ถือ เป็น ซื้อเก็งกำไร ที่ราคาเป้าหมาย 14.60 บาท โดยเชื่อว่าหลังจาก 2 ปีที่ผ่านมาซึ่งกิจกรรมในการเปิดตัวต่างๆค่อนข้างชะลอตัว น่าจะเริ่มเห็นการเปิดตัวโครงการที่เพิ่มขึ้นในปีนี้ ยังเชื่อว่าราคาน่าจะสะท้อนกำไรในช่วงครึ่งปีแรกปี 2017 ที่อ่อนตัวลงไปแล้ว
แนะจับตามองกำไรที่จะเติบโตได้อย่างก้าวกระโดดในปี61 อันเป็นผลสืบเนื่องจากยอดจองซื้อที่ฟื้นตัวในปี 60 อีกทั้งเชื่อว่าความเสี่ยงด้านล่างต่อราคาหุ้นค่อนข้างจำกัด จากการถือครองของต่างชาติที่ลดลงมาที่จุดต่ำสุดที่ 28.3% (เทียบกับ 70% ในปี 2012)